Krvácanie
Dobrý deň.
Mám takú otázku, že už 7 rokov užívam Mistru. Včera som si dala prvú tabletku po menzesi a dnes ráno mám mierne krvácanie. Je to normálne? Ďakujem za odpoveď.
Dobrý deň,
ďakujeme za Vašu otázku.
Hormonálna antikoncepcia Mistra obsahuje 21 aktívnych tabliet, po ich užití príde 7 dňová pauza (bez užívania tabliet), počas ktorej sa na 2. alebo 3. deň dostaví menštruácia. Ďalšie balenie sa začína užívať na 8. deň a to aj v prípade, že krvácanie ešte neskončilo. Takže ak ste mali mierne krvácanie na 9. deň, tak je to ešte v poriadku.
V prípade, že Vám menštruácia úplne skončila a následne po užití tabletky sa objavilo krvácanie, je možné že ide o vedľajší účinok tejto hormonálnej antikoncepcie a je potrebné o tejto skutočnosti informovať Vášho gynekológa.
Prajem pekný zvyšok dňa.
S pozdravom
Mgr. Emma Halás Haluščíková